Tässä Jerusalem uutiset ja Pekka Sartola, hyvää lauantai-iltaa.
Uutisaiheitamme tänään;
Israelin keskusvaalikomitean mukaan Likud-ryhmään kuuluvat -
oikeisto ja uskonnolliset puolueet ovat saaneet selvän voiton -
viime viikolla käydyissä parlamenttivaaleissa.
Väliaikaishallitus ja keskusta-vasemmisto -
kärsivät ennen kuulumattoman suuren tappion.
Vasemmistopuolue Meretzin ja kovan linjan arabipuolue Baladin -
jäivät kokonaan ilman parlamenttiedustajaa.
Johtava oppositiopuolue Likud nousi jälleen maan suurimmaksi puolueeksi.
Se merkitsee sitä, että Benjamin Netanjahusta tulee jälleen -
hallituksen muodostaja ja myös pääministeri.
Jo etukäteen ongelmaksi näyttää muodostuvan -
kahden äärioikeistolaisen ryhmän mukana olo hallituksessa, -
sillä molemmat haluavat palkinnoksi ministerisalkut.
Oikeiston ja uskonnollisten muodostama blokki sai kaikkiaan -
64 paikkaa parlamenttiin, joten sillä on ainoana ryhmänä mahdollisuus -
muodostaa selvä enemmistöhallitus. Joillakin poliitikoilla myös Israelissa,
oli erittäin vaikeaa sulattaa vaalitappiota, -
ja kielenkäyttö, joka oli suhteettoman värikästä jo ennen vaaleja, -
jatkui vastaavanlaisena loanheittona vielä vaalitulosten vahvistuttuakin.
Vaalitulos on tarkoitus vahvistaa ja -
uusi parlamentti vannoa virkavalansa marraskuun puolivälissä, -
jos uusi hallituskokoonpano on selvillä siihen mennessä, se tekee samoin.
Edellinen, Jair Lapidin johtama väliaikaishallitus -
jätti uudelle hallitukselle ja samalla parlamentille -
kaksi erittäin kiperää tehtävää ratkaistavaksi, -
joista toinen tuli esille jo ennen vaaleja.
Kyseessä on Libanonin kanssa solmittu ns. merirajasopimus, -
jonka Netanyahu ilmoitti otettavan uudelleen tarkasteltavaksi, -
jos hän palaa pääministeriksi.
Libanon puolestaan väittää, että sillä on USA:n takaukset -
estääkseen Netanjahua luopumasta rajasopimuksesta.
Jos niin käy, että Netanyahu haluaa vetäytyä sopimuksesta, -
hän joutuu vastakkain sekä Yhdysvaltojen kanssa -
että kohtaamaan kansainvälisen yhteisön vihan, -
libanonilainen virkamies kertoi kansainväliselle medialle.
Toinen liittyy Turkin kanssa uudistettuihin suhteisiin, -
sillä Bennet-Lapidin hallituksen toimesta, viimeisen vuoden aikana -
maiden välillä on tehty monia korkean tason vierailuja.
Nämä olivat hyvin merkittäviä vierailukäyntejä lyhyen ajan sisällä.
Israelin presidentti Isaac Herzog kävi Turkissa, -
ja Turkin ulkoministeri kävi Israelissa, -
lopuksi vielä Israelin puolustusministeri vieraili Turkissa.
Nämä vierailut olivat ensimmäisiä yli vuosikymmeneen, -
joten nähtäväksi jää, miten Turkin itsevaltainen presidentti Erdogan -
suhtautuu nyt Netanjahuun, josta hän on tähän saakka käyttänyt -
kaikkea muuta, kuin diplomaattisesti sopivaa kieltä.
Israelin valtavat energiavarannot ovat alkaneet kääntää -
Turkin presidentin ajatuksia myönteisemmäksi Israelia kohtaa, -
sillä samaan aikaan Venäjä on ilmaissut halukkuutensa -
aloittaa kaasuntoimitukset Eurooppaan, -
siten, että Turkki toimisikin välittäjänä.
Palestiinalaishallinnon pääministeri Muhammad Stayyeehin mukaan -
Israelin vallanvaihto on kutakuinkin samaa -
kuin vaihtaa Pepsikola Coca-Colaan. Vaalitulos osoittaa hänen mukaansa -
vain sen, että Israel on pudonnut fasismin suihin.
Palestiinalaismedian vaalien jälkeinen raportointi kulkee samoilla linjoilla, -
yleisesti todettiin, että meillä ei ollut illuusioita siitä, -
että Israelin uudetkaan vaalit tuottaisivat rauhankumppanin.
Yleinen väite oli, että äärioikeistolaisten -
uskonnollisten puolueiden voitot näissä pidetyissä vaaleissa -
olivat luonnollinen seuraus ääriliikkeiden ja rasismin -
lisääntyvistä ilmentymistä Israelin yhteiskunnassa.
Palestiinalaishallinnon presidentti Mahmoud Abbas -
ei ole puhunut julkisesti Israelin vaalien tuloksista, -
mutta Arabiliiton huippukokouksessa Algeriassa -
viikko sitten pitämässään puheessa hän kehotti arabijohtajia -
pelastamaan Al-Aqsan moskeijan ja Pyhän haudan kirkon -
ennen kuin ne juutalaistetaan.
Abbasin kristityille suunnattu herkistelevä puhe on suoraa jatkoa -
Jordanian kuningas Abdullah toisen YK:ssa pitämälle puheelle, -
jossa hänkin toisti väitettä siitä, että juutalaiset ovat aikeissa -
tuhota kristityille pyhiä paikkoja Jerusalemissa.
Arabiliiton jäsenvaltiot vahvistivat huippukokouksen loppujulistuksessa -
Palestiinan asian keskeisen aseman ja niiden ehdottoman tuen -
palestiinalaisten luovuttamattomille oikeuksille, -
mukaan lukien itsenäiselle valtiolle, -
jonka pääkaupunkina on Itä-Jerusalem.
Jordanian viranomaislähteet ovat varoittaneet vakavasti -
Israelin tulevaa hallitusta tekemään mitään sellaista, -
joka muuttaisi Jerusalemin Temppelivuoren nykyistä asemaa, -
status quo:ta millään tavalla.
Kan-yleisradioyhtiön viikko sitten raportoima varoitus Ammanista, -
Jordanian pääkaupungista käsin, -
korosti mahdollisia diplomaattisia sudenkuoppia, -
jotka odottavat Likudin johtajaa Benjamin Netanjahua, -
jos hän antaisi hallituksessaan valtaa -
äärioikeistolaisten kovan linjan kannattajille.
Jordanialaislähde otti erityisesti tähtäimeen Itamar Ben Gviriin, -
hallitsevaan koalitioon tulevan ääriliikkeen, -
Otzma Yehudit -puolueen johtajan, joka on ottanut voimakkaasti kantaa -
Temppelivuoren hallinnan kuulumisesta yksinomaan Israelille.
Asia on erityisen arkaluontoinen Jordanialle, -
jota pidetään islamilaisissa piireissä Temppelivuoren vartijana -
ja se synnyttää mahdollisen yhteentörmäyksen -
Netanjahun liittouman ääri- uskonnollisten lainsäätäjien kanssa.
Jordanian viranomaiset ovatkin varoittaneet, -
että kahdenväliset suhteet Israeliin tulevat kärsimään vakavasti, -
jos uusi hallitus yrittää muuttaa järjestelyä Temppelivuorella.
On kuitenkin syytä muistaa, että koko Itä-Jerusalem, -
mukaan lukien myös Temppelivuori, -
ovat olleet Israelin lainsäädännön alaista aluetta -
jo vuodesta 1967 lähtien.
Tuolloin vain alueen hoitovastuu jätettiin Jordanialle.
Yhdysvaltojen presidentti Joe Bidenille tuntuu olevan -
erittäin vaikeaa sulattaa Israelin äänestäjien mielipidettä.
Valkoisen Talon tiedottajan mukaan presidentti ei ole vielä, -
siis yli viikko vaalien jälkeen ehtinyt onnitella Netanjahua vaalituloksesta.
Tämä ei ole suinkaan ensimmäinen kerta, kun Bideniä syytetään -
Netanjahun vastustamisesta. Edellisen kerran, parisen vuotta sitten,
Bidenin soittaminen Netanjahulle kesti lähes kuukauden, -
ja tapahtui vasta hänen astuttua virkaansa.
Kun edelliseen hallitukseen valittiin pääministeriksi Naftali Bennet, -
kesti vain kaksi tuntia, kun Joe Biden soitti hänelle -
onnitellakseen nimityksen johdosta.
Kuvaavaa Bidenin ajatuksista Netanjahun suhteen, oli myös se, -
että Biden soitti Brasilian äärivasemmiston presidentille -
Lula da Silvalle vain päivä maan vaalien jälkeen.
Tämä ristiriita ruokkii diplomaattisia syytöksiä siitä, -
että Bidenin hallinto suhtautuu kylmästi diplomatiaan Netanjahun kanssa, -
joka teki historiaa tullessaan valituksi -
Israelin pääministeriksi kolmannen kerran.
Yhdysvalloissa republikaanien senaattori Ted Cruz , -
joka on senaatin ulkosuhteiden komitean jäsen, -
kertoi Free Beacon medialle, -
että presidentin viivyttely Netanjahua kohtaan ei ole sattuma.
Senaattorin mukaan presidentti Biden suorastaan kiirehti soittamaan -
Lula da Silvalle, joka on tunnettu sitoutuneena -
Amerikan vastaisena Chavistana, kuten senaattori sen ilmaisi, -
mutta Biden löytää kyllä kaikki mahdolliset syyt -
olla soittamatta Israelin seuraavalle pääministerille.
Se ei ole suinkaan mikään työtapaturma, Cruz sanoi.
"Joe Biden on käyttänyt koko hallintonsa -
horjuttamaan Amerikan liittolaisia ja tukemaan Amerikan vihollisia", -
senaattori julisti, "mutta seuraava republikaanien kongressi -
tulee toteuttamaan aggressiivista valvontaa ja lainsäädäntöä -
tämän piittaamattomuuden kumoamiseksi".
Kuin vastavetona Bidenin passiiviseen käyttäytymiseen, -
Ranskan presidentti Emmanuel Macron soitti Netanjahulle, -
onnitteli häntä selkeästä vaalivoitosta ja kutsui hänet Pariisiin -
keskustelemaan molempia maita kiinnostavista asioista.
Jaamme saman tahdon ja haluan vahvistaa maittemme välisiä, -
jo ennestään vahvoja siteitä, -
presidentti Macronin antamassa lausunnossa todettiin.
Ranskalla, samoin kuin Yhdysvalloilla, -
oli merkittävä rooli edellisen Israelin hallituksen solmimassa -
merirajasopimuksessa Libanonin kanssa.
Kumpikin valtio asettui tavallaan takuumieheksi sopimukselle, -
ja on mahdollista, että se saattaa olla myös syy siihen, -
että Macron haluaa Netanjahulta kannanoton -
tuon sopimuksen pitävyyden suhteen.
Porausyhtiö Energean ilmoitti löytäneensä uusia -
erittäin merkittäviä kaasulöytöjä Israelin merialueelta.
Zeus1 nimisen kaasulähteen määräksi arvioitiin 13 miljardia kuutiometriä, -
sen lisäksi viereisessä porauskaivossa uskotaan olevan vielä -
sitäkin enemmän kaasua, kerrotaan Israelin virallisista lähteistä.
Kreikkalaisen porausyhtiön mukaan on vahvat epäilyt siitä, -
että viereiset Karishin kentät -
saattavat sisältää vieläkin suurempia määriä maakaasua.
Osa Karishin kentistä luovutettiin parisen viikkoa sitten -
vastikkeetta Libanonille, ja se on herättänyt voimakasta kritiikkiä ja -
vastustusta edellisen Jair Lapidin hallituksen toimien suuntaan.
Yhtiön mukaan koeporaukset Karishin altaalla ovat tuottaneet -
viisi uutta kaasulähdettä viidestä koeporauksesta, -
joten kyseessä saattaa olla eräs viime vuosikymmenien -
kaikkein merkittävimmästä kaasulöydöksestä Israelin merialueilla.
Näin Jerusalem uutiset tällä kertaa.
Muistahan rukoilla rauhaa tuolle kaupungille, maalle ja koko Lähi-itään,
nyt erityisesti myös Ukrainan kansalle.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7